Trumpašerė opuncija
Trumpašerė opuncija (Opuntia microdasys) – kaktusinių (Cactaceae) šeimos krūmiškos išvaizdos augalas. Stiebas iki 1 m, sudarytas iš apvalių narelių, nusėtų gausybe glochidžių. Žiedai sodriai geltonos spalvos, apie 4–5 cm skersmens. Paplitusi Meksikos centrinėje ir šiaurinėje dalyje. Tai vienas iš populiariausių auginamų kaktusų, bet turi labai daug glochidžių, kuriomis galima rimtai susižeisti odą, nes sunku jas ištraukti.